Skoon, baie vriendelike ontvangs, heerlike etes en interessante gesprekke met die sjef. Sal hul enige tyd aanbeveel! ’n Heerlike verblyf!
Daar was van 10:00 die aand tot die volgende oggend geen warm water nie. By die restaurant was geen decaf koffie nie. Ek het gelukkig die oggend gekoop vir die huis. Ek kan nie glo dat daar nog restaurante is wat nie ordentlike decaf koffie aankoop nie. En ek praat nie van plastiekkoffie nie. Ek praat van decaf koffiemoer. Wat my sal maak dat ek mense sal aanbeveel om te gaan is baie vriendelike personeel by die hotel, verskriklike lekker kos, die vleis wat hulle voorsit is werklik smaaklik en dis skoon met elektriese komberse op die beddens. Dan moet hulle regtig kyk na die instandhouding van die plek en decaf koffiemoer aankoop.
Jammer oor die warm water probleem, daardie geyser het oornag gebreek en ons het eers van die probleem gehoor met jul uitboek. As jul ons dadelik laat weet het, kon ons jul in 'n aanliggende kamer laat stort het. Ons stem saam, niemand wil 'n koue stort in die oggend hê nie, of geen stort nie. Bel asseblief in die toekoms dadelik ontvangs, as so iets plaasvind, ons het 'n knap span personeellede wat onmiddelik 'n plan maak om dit reg te maak.
Ons neem die punt oor 'n goeie decaf moerkoffie en skaf dit aan en ons sal dit beskikbaar hê vir jul volgende besoek.
Jammer om dit te verneem, ons neem ons kos ernstig op en het verlede jaar 'n prys vir buitengewone prestasie as plattelandse kos-styl restaurant gewen in S.A. Ons hoofsjef was in vir 'n operasie, en ons assistent sjef presteer gewoonlik baie goed. As 'n gas probleme het met kos, of enigiets, meld dit dadelik aan 'n personeellid of nog beter aan 'n bestuurslid. Ons maak vinnig reg.
Die staf was fantasties. Geweet van my vandat ek daar aangekom het en vreeslik besorg oor my. Die restaurant is amazing, net net die kos nie, maar die sjef wat heeltyd kom loer het of ek lekker eet en gesels, maar die staf ook. Amazing gewees. Ek is geupgrade na 'n groter kamer deur hulle wat 'n onverwagte verrassing was. Kamers is groot, netjies met al die nodige geriewe.
Ek het heerlik gebly. Myns insiens is die enigste probleem die drankwinkel oorkant die straat en die ongure karakters wat daar rondhang.
Ek verstaan dat dit n ou gebou is en dit is regtig deel van die rede hoekom ons daar wou oornag. Ongelukkig was ons kamer se mat so vuil dat 'n mens gegril het om op dit te trap. Ons het die hele tyd met kouse aan geloop. Die geel leerbank in ons kamer was regtig so mooi, ongelukkig ook so vuil dat geen mens op dit sou wou sit nie. Ek moet hulle volpunte gee vir die restaurant ons het heerlik geëet. Ek voel met 'n klein bietjie moeite kan die plek 'n wonderlike ondervinding wees.
Ons maak ook die wintermaande spesiaal, met 'n nuwe winter-spyskaart en al ons talle kaggels aan die brand.
Die hotel is baie interessant en die verskeie skilderye teen al die mure gee dit 'n amazing gevoel. Die personeel was regtig vriendelik en het baie mooi na ons gekyk. Die enigste nadeel was dat die kamer wat ons geboek het bokant die bar was en in die kamer is daar 'n bladsy opgeplak teen die muur wat sê dat dit wel 'n bietjie raserig sal wees tot die laaste gaste die kroeg verlaat. Dit sê ook dat die kamer slegs verhuur word onderworpe aan hierdie voorwaarde en die gas hierdie voorwaarde aanvaar. Nêrens aanlyn het dit gestaan nie, dus was ons nie bewus van dit toe ons die kamer geboek het nie. Ek sal aanraai dat julle net bietjie meer duidelik is hieroor, asb. Want ons het bietjie gesukkel om aan die slaap te raak die Saterdagaand.
Met jou volgende bespreking vra vir 'n kamer vêr weg vanaf die kroeg en as dit beskikbaar is, help ons graag.
Die verblyf was uitstekend. Die kamers laat jou mond oophang en om elke hoek en draai is 'n nuwe verrassing. Die ontbyt was baie lekker en die kelners spits hulle absoluut toe op die behoeftes van hulle gaste. Dit was 'n een in 'n leeftyd ondervinding. Dankie.
Bly asseblief volgende keer vir minstens twee nagte oor, slegs dan kan gaste werklik ervaar wat ons hotel, Barrydale en omgewing aanbied. Daar is baie om te sien en te doen en ons help graag met plaaslike inligting wat nie maklik elders beskikbaar is nie.
Die personeel by die hotel is baie vriendelik, aangenaam en behulpsaam. Die hotel het waarlik 'n unieke estetiese karakter en dit is 'n moet sien indien enige persoon deur Barrydale reis. Ons het die aand soos adelikes die lekkerste Suid-Afrikaanse disse geëet.
Dit was 'n ongelooflike ervaring gewees. Die dekor, diens en kos was van uitstaande gehalte. Love die atmosfeer wat julle skep. Gaan definitief weer daar kom kuier!
Ons is bly jy het van ons kos gehou - n goeie tafel is baie belangrik vir n egte Suid-Afrikaanse plattelandse hotel- en ons sjefs lewer altyd hul beste!
Met ons aankoms is ons meegedeel dat ons opgegradeer is na 'n groter kamer met 'n balkon - wat 'n lekker verrassing!
Ek lei aan Celiacs en mag nie gluten inneem nie. Die kelners was heeltemal bewus van my probleem sonder dat ek ek dit nodig gehad het om hulle in te lig tydens etes. Die sjef het gesorg dat daar 'n groot keuse vir my is om van te eet en het my bederf met 'n heerlike sjokolade nagereg op ons laaste aand. Ek kan dit aanbeveel vir 'n paartjie of gesin. Daar is 'n lieflike sitkamer met kaggel waar ons kon ontspan en koerant of boek lees.
Die aandete en ontbyt was baie lekker. Die mense wat daar werk is ook baie vriendelik en behulpsaam. Ons kamer was skoon en gerieflik met baie lekker beddens en genoeg warm water vir 'n lekker stort. Ons het ook die warmkomberse geniet in die koue.
Dankie Diane, kyk gerus op ons webtuiste na ons vermaaklikheid program en maak weer 'n draai as daar musiek van jou keuse aangebied word.
Het met eerste oogopslag gewonder of ek die regte besluit gemaak het om hier te oornag, maar dit het vinnig verander. Die kamer was baie netjies, skoon en gerieflik (al wat ek sal byvoeg in die kamers is 'n klein yskassie) verder is alles daar wat jy nodig het vir baie lekker verblyf. Die hotel se restaurant kan ook definitief aanbeveel word, het 'n heerlike aandete en ontbyt by hulle geniet.